CELEX: 52005PC0130
Language: fi
Date: 2005-04-05
Title: Ehdotus neuvoston asetus takuurahaston perustamisesta ulkosuhteisiin liittyville hankkeille annetun asetuksen (EY, Euratom) N:o 2728/94 muuttamisesta

Tärkeä oikeudellinen huomautus

|

52005PC0130

Ehdotus neuvoston asetus takuurahaston perustamisesta ulkosuhteisiin liittyville hankkeille annetun asetuksen (EY, Euratom) N:o 2728/94 muuttamisesta  /* KOM/2005/0130 lopull. - CNS 2005/0025 */  

	[pic] | EUROOPAN YHTEISÖJEN KOMISSIO |Bryssel 5.4.2005KOM(2005) 130 lopullinen2005/0025 (CNS).EhdotusNEUVOSTON ASETUStakuurahaston perustamisesta ulkosuhteisiin liittyville hankkeille annetun asetuksen (EY, Euratom) N:o 2728/94 muuttamisesta(komission esittämä)PERUSTELUT1. JOHDANTO/PERUSTELUTTakuurahaston perustamisesta ulkosuhteisiin liittyville hankkeille 31 päivänä lokakuuta 1994 annettuun neuvoston asetukseen (EY, Euratom) N:o 2728/94[1] (jäljempänä ’asetus’) tehtävillä muutoksilla pyritään parantamaan takuurahaston (jäljempänä ’rahasto’) rahoittamista koskevia sääntöjä, joissa määritetään tapa, jolla rahastoon siirretään tavoitesummaa vastaava määrä varoja.Voimassa olevien sääntöjen mukaisesti rahastoon on usein siirretty liikaa varoja, minkä vuoksi yhteisön talousarviovarojen käyttö ei ole ollut optimaalista. Tämä on johtunut pääasiassa siitä, että rahoitusprosessissa on käytetty epätarkkoja ennusteita. Lisäksi nykyisten sääntöjen mukaan varoja siirretään rahastoon ja sieltä pois useita kertoja vuodessa, minkä vuoksi joudutaan toteuttamaan tarpeettomia hallinnollisia menettelyjä, joihin osallistuvat paitsi komission yksiköt myös molemmat budjettivallan käyttäjät.Ehdotetut muutokset vastaavat takuurahaston toiminnasta laaditussa kertomuksessa (KOM(2003) 604) määritettyjä tarpeita.Muutokset koskevat ainoastaan rahaston rahoitusjärjestelmää.2. RAHASTOAsetuksella perustettiin ulkosuhteisiin liittyviä hankkeita varten rahasto, jonka tarkoituksena on taata suoritukset yhteisön velkojille, jos yhteisön myöntämän tai takaaman lainan saaja laiminlyö takaisinmaksun. Rahaston päätarkoitus on suojata unionin talousarviota häiriöiltä, jotka johtuvat rahaston kattamiin lainoihin tai lainatakauksiin liittyvistä laiminlyönneistä. Rahaston toiminta rahoitetaan unionin talousarviosta, ja sen varat on säilytettävä tietyllä tavoitetasolla (nykyisin yhdeksän prosenttia), joka on määritelty prosenttiosuutena rahastosta katettavasta laina- ja takauskannasta.Voimassa oleva rahoitusjärjestelmä perustuu neuvoston yksittäisten päätösten (makrotaloudellinen rahoitusapu) ennakkorahoitukseen, komission päätösten (Euratom-lainat) perusteella tehtäviin tapauskohtaisiin ennusteisiin tai suunniteltuja lainasopimuksia koskeviin yleisiin vuotuisiin ennusteisiin (EIP:n takaamat luotot).3. UUSI RAHOITUSJÄRJESTELMÄ3.1. Uuden rahoitusjärjestelmän perusperiaatteetEhdotettava uusi järjestelmä perustuu jälkikäteen tapahtuvaan rahoittamiseen sekä myönnettyjen ja taattujen lainojen eli toteutuneiden nettomaksujen kokonaismäärään (maksut, joista on vähennetty lyhennykset ja mitätöinnit).Uuden rahoitusjärjestelmän etuja ovat erityisesti sen yksinkertaisuus ja varmuus talousarvioon kohdistuvista vaatimuksista. Uudessa järjestelmässä kaikki varojen siirrot talousarviosta rahastoon ja päinvastoin pystytään määrittämään varmuudella alustavan talousarvion laadinnan alkaessa, joten ennusteita (joihin sisältyy väistämättä virheitä) ja talousarvioon jälkikäteen tehtäviä oikaisuja ei tarvita.Uudessa rahoitusjärjestelmässä ei enää tarvita useita siirtoja rahastoon ja yhtä maksua rahastosta unionin talousarvioon vuoden aikana vaan ainoastaan yksi nettomääräinen siirto talousarviosta rahastoon.Nykyjärjestelmään verrattuna vältetään useat varsin suuret varojen siirrot rahastoon ja rahastosta talousarvioon. Esimerkiksi vuosien 2000–2004 aikana rahastoon tehtiin 13 siirtoa, joiden yhteismäärä oli noin 894 miljoonaa euroa (suurin yksittäinen siirto oli 169 miljoonaa euroa), ja rahastosta suoritettiin viisi vuotuista maksua, joiden yhteismäärä oli noin 1 132 miljoonaa euroa. Nettomääräisesti rahastosta siirrettiin unionin talousarvioon kauden aikana noin 238 miljoonaa euroa. Edellä mainittujen 18 maksun sijaan uudessa järjestelmässä oltaisiin suoritettu ainoastaan viisi vuotuista maksua. Uuden järjestelmän mukaisesti tehdyt simulaatiot osoittavat, että vuodesta 1999 suurin vuotuinen yhtenä maksuna suoritettu varojen siirto unionin talousarviosta olisi ollut noin 88 miljoonaa euroa.Vuotuinen varojen siirto lasketaan seuraavasti:1.  sovelletaan tavoitetasoa (nykyisin yhdeksän prosenttia) myönnettyjen lainojen ja takausten yhteismäärään;2.  määritetään rahastojen varojen käypä arvo mukaan lukien korkotuotot ja rahastosta maksettavaksi vaadittujen määrien aiheuttamat tappiot;3.  siirretään a ja b kohdan mukaisten määrien erotus talousarviosta rahastoon (tai rahastosta talousarvioon, jos rahastossa on ylijäämää).Rahoittaminen tapahtuu ajallisesti seuraavassa järjestyksessä:Rahoitettava määrä vuoden n alussa on myönnettyjen lainojen ja lainatakausten yhteismäärä vuoden n–1 lopussa. Rahoitettava määrä sisällytetään alustavaan talousarvioesitykseen ja vastaavaan budjettikohtaan tehdään hyvitys vuoden n+1 alussa. Jos rahastossa on varoja tavoitesummaa enemmän, alustavaan talousarvioesitykseen kirjataan ylijäämän suuruinen tulo vuodelle n+1.Tällöin syntyy noin vuoden viive vuoden lopussa olevien myönnettyjen lainojen ja takausten määrittämisen ja varsinaisen rahoittamisen välille (vuoden n tammikuusta vuoden n+1 tammi-helmikuuhun). Viive ei aiheuta ongelmia, koska tiedot ovat tarkempia, avoimuus lisääntyy ja rahoitusjärjestelmän vaikutukset talousarvioon voidaan ennakoida aiempaa paremmin. Tämä ei tarkoita sitä, että rahaston rahoitus jäisi vajaaksi. Kun varat on kirjattu seuraavan vuoden talousarvioesitykseen, niitä voidaan pitää unionin talousarviosta saatavina lykättyinä maksuina samaan tapaan kuin maksamatonta pääomaa yrityksillä.3.2. Takaisinmaksun laiminlyömisen aiheuttamista huomattavista tappioista johtuvat suuremmat maksut rahastoon – vaikutusten lieventäminen tasausjärjestelmälläLainojen takaisinmaksun huomattaviin laiminlyönteihin varaudutaan tasausjärjestelmällä, jotta rahasto voi toimia suunnitellulla tavalla unionin talousarviota suojaavana puskurina.Erillisten sääntöjen puuttuessa lainoihin ja lainatakauksiin liittyvistä laiminlyönneistä aiheutuvat tappiot vuonna n–1 johtaisivat rahastoon siirrettävien varojen kasvuun vuonna n+1. Tällöin rahasto ei kenties pystyisi suojaamaan yhteisöjen talousarviota odottamattomien menojen aiheuttamilta häiriöiltä.Tämä ongelma on ratkaistu ehdotuksessa tasausjärjestelmällä, jolla laiminlyönneistä aiheutuvat merkittävät tappiot jaetaan useammalle vuodelle. Pienemmät tappiot eivät horjuta talousarviota, joten tasausjärjestelmää sovellettaisiin vasta tappioiden ylittäessä tietyn raja-arvon.Raja-arvoksi ehdotetaan 100 miljoonaa euroa seuraavin perusteluin.Arviot perustuvat useisiin skenaarioihin, mukaan lukien laina- ja takauskannan kasvun mahdollinen nopeutuminen seuraavien rahoitusnäkymien aikana, ja niiden mukaan rahaston rahoittamiseen tarvittava summa ei normaalioloissa juuri koskaan ylitä 100 miljoonaa euroa vuodessa. Jos kyseiseen summaan lisätään 100 miljoonaa euroa kattamaan takaisinmaksun laiminlyöntien aiheuttamat tappiot (enimmäismäärä, joka katetaan tavanomaisen rahoitusjärjestelmän puitteissa ilman tasausjärjestelmän soveltamista) tai luotonannon huippukohdat, rahastoon talousarviosta vuosittain siirrettävän enimmäismäärän voitaisiin olettaa olevan samaa suuruusluokkaa kuin rahastoa varten talousarvioon vuodeksi 2005 tehty 223 miljoonan euron varaus.Yli 100 miljoonan euron suuruisia tappioita tasaavan järjestelmän käyttöönottoa voidaan lisäksi perustella sillä, että korkein yksittäistä valtiota koskeva vuotuinen riski[2] on nykyisin alle 250 miljoonaa euroa, joka olisi tavanomaiseen rahoitukseen lisättynä liian suuri rasitus talousarviolle vuoden aikana. On luonnollisesti mahdollista, että vuoden aikana tapahtuu useampi kuin yksi takaisinmaksun laiminlyönti, tai maksamaton summa kasvaa maksukyvyttömyyden jatkuessa useita vuosia. Tämä on myös yksi peruste tasausjärjestelmän luomiselle.On huomattava, että tasausjärjestelmä toimii riippumattomasti suhteessa ”tavanomaiseen” rahoittamiseen, joka jatkuu entiseen tapaan. Tasausjakson aikana rahaston sijoitussalkkuun tasausta varten siirretyt talousarviovarat (enintään 100 miljoonaa euroa vuodessa) vähennetään joka vuosi talousarviosta siirrettävästä kokonaismäärästä, kun varojen siirto rahastoon toteutuu (yhtä aikaa tavanomaisen vuotuisen siirron kanssa), kunnes kaikki varat on siirretty rahastoon. Tämä käytäntö on täysin läpinäkyvä, koska sitä soveltamalla nähdään, mikä osa rahastoon vuosittain siirrettävien varojen kokonaismäärästä kuuluu tavanomaiseen rahoitukseen ja mikä osa liittyy tasausjärjestelmän mukaisesti siirrettävien varojen vuoksi talousarviovaroista tehtäviin vähennyksiin.Tasausjakson pituus riippuu takaisinmaksun laiminlyöntien aiheuttaman yhden tai useamman tappion määrästä, joka siirretään talousarviosta. Esimerkiksi vuonna 2010 syntyneen 350 miljoonan euron tappion takaisinmaksu jakautuisi usealle vuodelle vuoteen 2015 saakka (100 miljoonaa euroa vuosina 2012–2014 ja 50 miljoonaa euroa vuonna 2015). Talousarviosta tasausjärjestelmän mukaisesti rahoitettavia määriä käsiteltäisiin rahaston omaisuuseränä eli ne luettaisiin rahaston omaisuudeksi laskettaessa tavanomaisen rahoituksen määrää.Useiden huomattavien tappioiden toteutuminen voisi johtaa siihen erittäin epätodennäköiseen tilanteeseen, että rahaston varojen määrä supistuu alle 50 prosenttiin tavoitesummasta, jolloin rahasto ei enää pysty toimimaan yhteisöjen talousarvion puskurina. Tämän vuoksi aiotaan säilyttää säännös, jonka mukaan komissio laatii budjettivallan käyttäjälle kertomuksen poikkeustoimista, joilla rahaston varoja täydennetään (nykyisestä 5 artiklan 2 kohdasta tulee 5 artiklan 3 kohta).3.3. Uuden rahoitusjärjestelmän taloudelliset vaikutukset ja rahoitusselvitysRahoitusselvitykseen on kirjattu enintään 200 miljoonaa euroa eli ”tavanomaista” rahoittamista vastaava määrä (myönnettyjen lainojen ja takausten kattamiseen tarvittava määrä sekä enintään 100 miljoonaa euroa tappioiden varalta). Kokonaissumma on määritetty simulaatioilla, jotka perustuvat aiempina vuosina havaittuun lainojen ja takausten määrän kasvuun sekä maksujen laiminlyönneistä aiheutuvien tappioiden määrään, jonka katsotaan olevan enintään 100 miljoonaa euroa vuodessa.Kuten edellisessä jaksossa todetaan, on erittäin epätodennäköistä, että takaisinmaksun laiminlyönnit aiheuttaisivat niin suuria tappioita, että tasausjärjestelmään jouduttaisiin turvautumaan. Jos näin tapahtuisi, tasausjärjestelmästä maksettavat varat lisättäisiin talousarviosta ”tavanomaisen rahoittamisen” yhteydessä siirrettäviin varoihin. Rahoitusjärjestelmä on suunniteltu sellaiseksi, että talousarviosta maksettavat takaisinmaksun laiminlyönneistä johtuvat summat eivät vuoden aikana ylitä tavanomaisen rahoituksen määrää yli 100 miljoonalla eurolla, joten 200 miljoonan kokonaismäärä ei ylity normaalioloissa.On kuitenkin huomattava, että lainojen ja takausten määrän huomattava kasvu kasvattaisi takuurahastoon talousarviosta siirrettävien varojen määrää. Näin voisi käydä, jos Euroopan investointipankin takaama luotonanto kasvaa voimakkaasti sille vuosien 2007–2013 rahoitusnäkymissä annettujen valtuuksien puitteissa.Jos rahastolla on ylijäämää tavoitesummaan verrattuna vuoden n–1 lopussa esimerkiksi suurten vähennysten, rahaston sijoitussalkun hyvän tuoton tai laiminlyötyjen maksujen perinnän vuoksi, se siirretään erityiseen budjettikohtaan tuloksi vuoden n+1 alussa tavanomaisten rahoituserien tapaan. Jäsenvaltioille ei koituisi tästä haittaa nykyiseen rahoitusjärjestelmään verrattuna, koska ylijäämä kirjattaisiin vuonna n alustavaan talousarvioesitykseen vuoden n+1 tuloksi.4. SIIRTYMÄAIKAEnsimmäisen soveltamisvuoden aikana (tammikuun 1. päivästä 2006) uusi rahoitusjärjestelmä johtaa siihen, että varojen siirtoa talousarviosta ei tapahdu, kun siirrytään ennakkojärjestelmästä jälkikäteen tapahtuvaan tarkasteluun. On kuitenkin mahdollista, että vuoden 2005 lopussa tehdään uusia lainapäätöksiä, minkä vuoksi talousarvion ja rahaston väliset maksut, jotka hallinnollisten viiveiden vuoksi voidaan suorittaa vasta uuden rahoitusjärjestelmän ensimmäisenä soveltamisvuonna, olisi kuitenkin toteutettava nykyisen asetuksen mukaisesti.Talousarvioon liittyvien syiden vuoksi muutos voidaan luonnollisesti tehdä vasta vuoden alussa. Jos tammikuun 1 päivä 2006 ei sovi alkamispäiväksi, muutoksen olisi tultava voimaan neuvoston päätöstä seuraavan vuoden tammikuun 1 päivänä.5. PÄÄTELMÄRahaston rahoitusjärjestelmään tehdään seuraavat keskeiset parannukset:-  lisätään talousarviovarojen käytön tehokkuutta ja suoritetaan ainoastaan yksi vuotuinen varojen siirto unionin talousarviosta rahastoon;-  sovelletaan rahoitusjärjestelmää, joka perustuu toteutuneiden nettomaksujen muutoksiin; näin lisätään avoimuutta ja voidaan laatia talousarvio tarkemmin.2005/0025 (CNS)EhdotusNEUVOSTON ASETUStakuurahaston perustamisesta ulkosuhteisiin liittyville hankkeille annetun asetuksen (EY, Euratom) N:o 2728/94 muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 308 artiklan,ottaa huomioon Euroopan atomienergiayhteisön perustamissopimuksen ja erityisesti sen 203 artiklan,ottaa huomioon komission ehdotuksen,[3]ottaa huomioon Euroopan parlamentin lausunnon,[4]ottaa huomioon tilintarkastustuomioistuimen lausunnon,[5]sekä katsoo seuraavaa:(1) Yhteisön talousarviosta neuvoston asetuksella (EY, Euratom) N:o 2728/94[6] perustetulle takuurahastolle osoitettavien varojen käyttöä olisi tehostettava, ja takuurahaston taloushallintoon liittyvää hallinnollista työtä olisi vähennettävä.(2) Takuurahaston rahoittamiseen liittyvien maksutapahtumien avoimuutta ja niiden suunnittelua olisi tehostettava.(3) Talousarviota koskevasta kurinalaisuudesta ja talousarviomenettelyn parantamisesta tehdyn Euroopan parlamentin, neuvoston ja komission toimielinten välisen sopimuksen[7] 15 kohdan mukaisesti laskettu, vuosien 2000–2006 rahoitusnäkymien mukaisesti vuodelle 2006 varattu määrä on 229 miljoonaa euroa (käyvin hinnoin). [8](4) Jos takuurahaston rahoittamiseksi tehty varaus poistettaisiin vuosien 2007–2013 rahoitusnäkymistä, takuurahaston rahoittamisen olisi tapahduttava Euroopan unionin talousarviosta suoritettavana pakollisena menona.(5) Takuurahaston päätehtävän pitäisi edelleen olla unionin yleisen talousarvion suojaaminen häiriöiltä, jotka johtuvat rahaston kattamiin lainoihin tai lainatakauksiin liittyvistä laiminlyönneistä.(6) Asetus (EY, Euratom) N:o 2728/94 olisi sen vuoksi muutettava vastaavasti.(7) Perustamissopimuksissa ei ole tämän asetuksen antamiseksi muita valtuuksia kuin Euroopan yhteisön perustamissopimuksen 308 artikla ja Euroopan atomienergiayhteisön perustamissopimuksen 203 artikla,ON ANTANUT TÄMÄN ASETUKSEN:1 artiklaMuutetaan asetus (EY, Euratom) N:o 2728/94 seuraavasti:1. Korvataan 2 artiklan ensimmäinen luetelmakohta seuraavasti:”Euroopan unionin yleisestä talousarviosta 4 ja 5 artiklan mukaisesti suoritettavalla yhdellä vuotuisella maksulla,”;2. Korvataan 3 artiklan kolmas kohta seuraavasti:”Vuoden n–1 lopun mukaisen tavoitesumman ja vuoden n alussa lasketun takuurahaston varojen nettoarvon välisenä erotuksena syntyvä mahdollinen ylijäämä maksetaan yhtenä suorituksena Euroopan unionin vuoden n+1 yleisen talousarvion tulotaulukon erityiseen budjettikohtaan.”;3. Korvataan 4 artikla seuraavasti:”4 artiklaVuoden n–1 lopun mukaisen tavoitesumman ja vuoden n alussa lasketun takuurahaston varojen nettoarvon välisenä erotuksena laskettava rahoitettava määrä maksetaan rahastoon yhtenä suorituksena Euroopan unionin yleisestä talousarviosta vuonna n+1.”;4. Korvataan 5 artikla seuraavasti:”5 artikla1. Jos takausmaksujen määrä ylittää 100 miljoonaa euroa vuoden n–1 aikana yhden tai useamman takaisinmaksun laiminlyönnin johdosta, kyseisen määrän ylittävä osuus maksetaan takaisin takuurahastoon vuotuisina erinä alkaen vuodesta n+1, kunnes koko summa on maksettu (tasausjärjestelmä). Vuotuinen erä on määrältään pienempi seuraavista:-  100 miljoonaa euroa tai-  tasausjärjestelmän mukainen jäljellä oleva määrä.2. Tasausjärjestelmään perustuvat laskelmat pidetään erillään 3 artiklan kolmannessa kohdassa ja 4 artiklassa tarkoitetuista laskelmista. Kyseisten laskelmien perusteella tehdään kuitenkin vuosittain ainoastaan yksi varojen siirto. Euroopan unionin yleisestä talousarviosta tasausjärjestelmän mukaisesti maksettavat määrät katsotaan 3 ja 4 artiklan mukaisissa laskelmissa rahaston nettovaroiksi.3. Jos yhdestä tai useammasta huomattavasta takaisinmaksun laiminlyönnistä aiheutuneiden takausmaksujen vuoksi rahaston varat ovat pienemmät kuin 50 prosenttia tavoitesummasta, komissio laatii kertomuksen poikkeustoimista, jotka voivat olla tarpeen rahaston rahoittamiseksi uudelleen.”5. Poistetaan liite.2 artiklaTämä asetus tulee voimaan 1 päivänä tammikuuta 2006.Tätä asetusta ei sovelleta käynnissä oleviin yhteisön lainananto- eikä lainanottotoimenpiteisiin eikä takauksiin asetuksen (EY, Euratom) N:o 2728/94 liitteen 1 kohdan a alakohdassa tarkoitetuille rahoituslaitoksille, jos kyseiset toimenpiteet tai takuut on aloitettu tai myönnetty kalenterivuoden 2005 aikana.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä […]Neuvoston puolestaPuheenjohtajaRAHOITUSSELVITYS |PÄIVÄYS: |1. | BUDJETTIKOHTA: Otsake 6 (vuonna 2006) ja otsake 4: EU kansainvälisenä toimijana (vuodesta 2007). | MÄÄRÄRAHAT |2. | TOIMENPITEEN NIMI: Yhteisön ulkopuolisten maiden hyväksi myönnetyt lainatakaukset. |3. | OIKEUSPERUSTA: Ehdotus neuvoston asetukseksi takuurahaston perustamisesta ulkosuhteisiin liittyville hankkeille annetun asetuksen (EY, Euratom) N:o 2728/94 muuttamisesta |4. | TOIMENPITEEN TAVOITE: Rahoittaa ulkosuhteisiin liittyville hankkeille perustettua takuurahastoa |5. | VAIKUTUKSET TALOUSARVIOON: | VUOSI n (miljoonaa euroa) | SEURAAVAT VARAINHOITO-VUODET (miljoonaa euroa) |5.0 | MENOT Alamomentti 01 04 01 14: Uuteen toimintaan liittyvät maksut takuurahastoon | 0 | 200 |5.1 | TULOT Alamomentti 302: Ulkosuhteisiin liittyville hankkeille perustetun takuurahaston ylijäämän palautuksesta aiheutuva omien varojen ylijäämä | p.m. | p.m. |[n] |5.0.1 | MENOARVIO | 0 | 200 |5.1.1 | TULOARVIO | p.m. | p.m. |5.2 | LASKUTAPA: Toimenpiteiden tavanomaisen rahoituksen arvioidaan olevan 100 miljoonaa euroa. Lisäksi tarvitaan 100 miljoonaa euroa kattamaan huomattavasta takaisinmaksujen laiminlyönnistä aiheutuneiden takausmaksujen suoritukset. |6.0 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION KYSEISEEN LUKUUN OTETUISTA MÄÄRÄRAHOISTA | EI |6.1 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION LUKUJEN VÄLISILLÄ SIIRROILLA | EI |6.2 | LISÄTALOUSARVION TARVE | EI |6.3 | MYÖHEMPIIN TALOUSARVIOIHIN OTETTAVAT MÄÄRÄRAHAT | KYLLÄ |HUOMAUTUKSIA Vuosi 2006 Jos ehdotus hyväksytään ennen 31.12.2005, rahoitettava määrä on nolla. Muussa tapauksessa sovelletaan asetusta ja tehdään 229 miljoonan euron takuuvaraus (käyvin hinnoin). |

[1] EYVL 293, 12.11.1994, s. 1. Asetus sellaisena kuin se on muutettuna asetuksella (EY, Euratom)N:o 1149/1999 (EYVL L 139, 2.6.1999, s. 1) ja asetuksella (EY, Euratom) N:o 2273/2004(EUVL L 396, 31.12.2004, p. 28).

[2] Koska takaisinmaksun laiminlyönnit eivät yleensä johda koko luoton nopeutettuun takaisinmaksuun, vuotuinen riski voidaan määritellä yhden vuoden lyhennysten ja korkojen perusteella.

[3] EUVL C […], […], s. […].

[4] EUVL C […], […], s. […].

[5] EUVL C […], […], s. […].

[6] EYVL 293, 12.11.1994, s. 1. Asetus sellaisena kuin se on viimeksi muutettuna asetuksella(EY, Euratom) N:o 2273/2004 (EUVL L 396, 31.12.2004, s. 28).

[7] EYVL C 172, 18.6.1999, s. 1.

[8] KOM(2004) 837 lopullinen.